இது போது இளைஞர்கள் ஓர் நெருக்கடியான நேரத்தில் வாழ்கின்றார்கள். ஒரு புறத்திலே பழங்காலக் கருத்துக்கள், சமுதாயத்திலே குறிப்பிடத்தக்க பகுதியினரிடம் வேரூன்றி, தழைத்த வண்ணம் இருக்கக் காண்கின்றனர். மற்றோர் புறமோ புதிய கருத்துக்கள், உலவி, உள்ளத்தைக் குளிரச் செய்யக் காண்கின்றனர். இந்த இரு முனைகளிலே இளைஞர்கள், முதியவர்களால் ஓர் முனைக்கும் புதிய உலக அமைப்பாளர்களால் மற்றோர் முனைக்கும் இழுக்கப்படுகின்றார்கள். இதன் பயனால் உள்ளக் குமுறல் ஏற்படுகின்றது.